open-index/open-wikipedia-markdown huggingface dataset:
Suomi yleisurheilun Euroopan-mestaruuskilpailuissa 2012

Suomi osallistui vuonna 2012 yleisurheilun EM-kilpailuihin 21. kerran. Suomen Urheiluliitto valitsi Helsingin kisoihin 61 urheilijaa.

Joukkue valittiin niistä urheilijoista, jotka saavuttivat kisojen kovemman rajan tai urheiluliiton keveämmän SUL-rajan..

Suomi sai kisoissa yhden mitalin keihäänheittäjä Ari Mannion saavutettua pronssia.

## Finalistit ja 12. parhaan joukkoon sijoittuneet

## Joukkue
Suomen joukkue yleisurheilun Euroopan-mestaruuskilpailuihin julkistettiin 17. kesäkuuta 2012 ja sitä täydennettiin 18. kesäkuuta 2012. SUL valitsi joukkueeseen 61 urheilijaa.

Miehet:
* Eetu Rantala, 100 m
* Jonathan Åstrand, 200 m
* Ville Wendelin, 400 m
* Niclas Sandells, 1 500 m
* Niclas Sandells, 5 000
* Jarkko Järvenpää, 10 000 m
* Jukka Keskisalo, 3 000 m esteet
* Jussi Heikkilä, Oskari Mörö ja Petteri Monni, 400 m aidat
* Osku Torro, korkeus
* Jere Bergius ja Eemeli Salomäki, seiväs
* Tommi Evilä, Mikko Kivinen ja Roni Ollikainen, pituus
* Mikko Kyyrö, kiekko
* Olli-Pekka Karjalainen, David Söderberg ja Tuomas Seppänen, moukari
* Ari Mannio, Tero Pitkämäki, Antti Ruuskanen ja Teemu Wirkkala (varalla), keihäs
* Sami Itani, kymmenottelu
* Viestijoukkue, 4 × 100 m viesti

Naiset:
* Sandra Eriksson, 3 000 m esteet
* Minna Nikkanen, seiväs
* Tanja Komulainen ja Sanna Kämäräinen, kiekko
* Merja Korpela, moukari
* Oona Sormunen ja Sanni Utriainen, keihäs

## Tulokset

### Naiset

## Lähteet
* Kisojen tulospalvelu 

### Viitteet

## Aiheesta muualla
* Kisajärjestäjien sivut Helsinki2012.fi
* Suomalaisten EM-rajat 2012 . Tilastopaja.org.
Rebecca Saunders

**Rebecca Saunders** (s. 1967 Lontoo) on brittiläinen säveltäjä. Hän opiskeli Edinburghin yliopistossa pääaineinaan viulunsoitto ja sävellys. Vuosina 1991–1994 hän opiskeli Wolfgang Rihmin johdolla sävellystä Saksassa, ja sen jälkeen hän sai siitä tohtorinarvon Edinburghin yliopistosta, jossa häntä opetti Nigel Osborne. Saunders on voittanut useita palkintoja teoksillaan, ja hänen monista sävellyksistään on tehty levytyksiä. Tuotantoon kuuluvat muiden muassa *Chroma* ja *Stirrings Still I* ja *II*. Saunders asuu Berliinissä.

## Lähteet
Kilpakosijat (vuoden 1946 elokuva)

**Kilpakosijat** () on Gregory Ratoffin ohjaama yhdysvaltalainen Technicolor-menetelmällä tehty elokuvamusikaali, joka sai ensi-iltansa vuonna 1946. Musikaalin pääosissa ovat Maureen O'Hara, Dick Haymes ja Harry James. Betty Grable teki elokuvassa cameoroolin.

*Kilpakosijat* pohjautuu samannimiseen tarinaan, jonka on kirjoittanut Bert Granet. *Kilpakosijat* -elokuva sai ensi-iltansa kotimaassaan 17. toukokuuta 1946 Los Angelesissa ja 24. toukokuuta 1946 New Yorkissa. Suomen ensi-ilta oli  9. joulukuuta 1949. *Kilpakosijat* on 20th Century Foxin tuottama.

## Näyttelijät

## Aiheesta muualla
* 
* 
*
Laulaja Venetsiasta

**Laulaja Venetsiasta** () on Lloyd Baconin ohjaama yhdysvaltalainen musikaali-/komediaelokuva, joka sai ensi-iltansa vuonna 1935. Musikaalikomedian pääosissa ovat Dick Powell, Joan Blondell ja Adolphe Menjou. Sivurooleissa ovat muun muassa Louise Fazenda, William Gargan ja George Barbier.

*Laulaja Venetsiasta* pohjautuu Sig Herzigin, E. Y. Harburgin ja Hanns Krälyn tarinaan, josta Warren Duff ja Sig Herzig laativat käsikirjoituksen. *Laulaja Venetsiasta* sai ensi-iltansa Yhdysvalloissa 27. heinäkuuta 1935. Suomen ensi-ilta oli  1. toukokuuta 1936. Warner Bros. -studio tuotti *Laulaja Venetsiasta* -elokuvan.

## Näyttelijät

## Aiheesta muualla
* 
* 
*
Broken Bridges – Takaisin kotiin

**Broken Bridges – Takaisin kotiin** (*Broken Bridges*) on yhdysvaltalainen draamaelokuva vuodelta 2006. Pääosissa Toby Keith, Kelly Preston, Burt Reynolds ja Lindsay Haun. Elokuva kertoo palaamisesta kotiseudulle ja omaisten luo. Elokuva on draama-musiikkielokuva.

## Aiheesta muualla
*
NeverSeconds

**NeverSeconds** on kouluruokailuaiheinen ruokablogi, jonka perusti keväällä 2011 yhdeksänvuotias skotlantilainen koululainen Martha Payne. Blogissa julkaistaan kuvia ja arvioita kouluruoka-annoksista. Blogi tuli suosituksi, ja sinne on lähetetty kuvia eri puolilta maailmaa.

Blogi sai viestimissä julkisuutta erityisesti sen jälkeen, kun viranomaiset halusivat kieltää tyttöä kuvaamasta oman koulunsa ruoka-annoksia. Kiellosta noussut kohu sai kuitenkin viranomaiset perumaan päätöksen. Myös koulun ruoan tasoa nostettiin, ja hedelmien ja vihannesten mitätön määrä muutettiin vapaaksi. Kouluruokailun parantamisen hyväksi toiminut julkkiskokki Jamie Oliver on antanut Twitterissä tukensa blogille. 

Suomalaisiakin kouluruoka-annoksia blogissa on ollut, ja Payne on ihastellut ruoan laatua ja varsinkin sitä, että ruoka on maksutonta. 

Blogin avulla Payne on kerännyt rahaa Afrikan lapsille. 15. kesäkuuta 2012 päivätyssä bloggauksessa hän kertoo, että keittolan saamiseksi Malawiin on koossa 45&nbsp;889,46 puntaa.

## Lähteet

## Aiheesta muualla
*Neverseconds-blogi
Ystäväsi aina

**Ystäväsi aina** on suomalaisen Meiju Suvaksen studioalbumi vuodelta 1994.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Korjun paliskunta

**Korjun paliskunta** () on myönnytyspaliskunta ()  Ylitornion ja Pajalan kunnissa Ruotsissa. Alue kattaa 2349 hehtaaria. Nimi tulee lyhenyksestä Korpilompolo ja Juoksenki. Nimitys *sameby* Ruotsissa vastaa likimain paliskuntaa Suomessa.
Daniel Wass

**Daniel Wass** (s. 31. toukokuuta 1989 Gladsaxe) on tanskalainen jalkapalloilija. Hän edustaa kotimaassaan Brøndbytä. Wassin pelipaikka on oikea keskikentän pelaaja, mutta joskus hän pelaa oikeaa laitahyökkääjää.

## Ura

Wass aloitti peliuransa BK Avartan juniorijoukkueessa, mutta ammattilaisura lähti liikkeelle Brøndbyssä vuonna 2007. Wassin debyyttikausi seurassa alkoi hyvin, mutta päättyi ennenaikaisesti loukkaantumisen vuoksi. Kaudella 2008/09 hän vakiinnutti paikkansa joukkueen oikeana laitapuolustajana Brøndbyn sijoittuessa Tanskan Superliigassa kolmanneksi. Syyskaudella 2009/10 Wass pelasi lainalla norjalaisessa Fredrikstadissa. Seuran uusi päävalmentaja Tom Nordlie ei nähnyt Wassille kuitenkaan tulevaisuutta seurassa ja hän palasi takaisin Brøndbyyn. Wass jatkoi uraansa tanskalaisseurassa ja Henrik Jensenin alaisuudessa hän sai vahvempaa roolia laitalinkkinä ja hyökkäyssuunnan pelaajana. Kauden 2010/11 jälkeen Wass teki viisivuotisen sopimuksen portugalilaisseura SL Benfican kanssa. Joukkue kuitenkin lainasi hänet heti kesällä ranskalaiseen Évianiin. Wassin vastuu jäi vähäiseksi Bernard Casonin alaisuudessa, mutta hyvät esitykset vaihtomiehenä ja Pablo Correan tulo seuran päävalmentajaksi nostivat Wassin seuran avauskokoonpanoon. Évianissa Wass pelasi lähinnä oikeana laitapuolustajana. Kauden jälkeen Wass teki nelivuotisen sopimuksen Évianin kanssa.

Wass edusti Éviania kolme kautta ja pelasi vaihtelevassa roolissa sekä puolustajana että keskikenttäpelaajana. Évianin pudottua Ranskan liigasta kauden 2014/15 päätteeksi, tanskalainen siirtyi Celta Vigoon kolmivuotisella sopimuksella. Vuonna 2018 hän siirtyi Espanjan sisällä Valenciaan. Alkuvuonna 2022 hän edusti Atlético Madridia mutta pelasi seurassa vain yhden liigaottelun.

Wass on edustanut ammattilaisurallaan lisäksi tanskalaisia Brøndbytä (2007–2011) ja Fredrikstadia (lainalla 2009).

Wass teki ensiesiintymisensä Tanskan maajoukkueessa helmikuussa 2011, ja hänet valittiin vuoden 2012 EM-kilpailuihin, joissa hän ei kuitenkaan saanut peliaikaa. Kesän 2021 EM-kilpailuissa hän oli kaikissa kolmessa alkulohko-ottelussa avauskokoonpanossa ja sai niissä peliaikaa 60–75 minuuttia. MM-kilpailuissa 2022 hän jäi vaihtopelaajaksi vailla peliaikaa. Hän teki ensimmäisen maaottelumaalinsa syyskuussa 2021 MM-karsintaottelussa Skotlantia vastaan.

## Maaottelut vuosittain
*Päivitetty 23.1.2023.*

## Lähteet
Sirohiirihaukka

**Sirohiirihaukka** (*Buteo albonotatus*) on tumma hiirihaukkojen sukuun kuuluva haukkalaji.

## Ulkonäkö ja koko

Sirohiirihaukan höyhenpeitteen väri vaihtelee yksilöittäin. Se on joskus tasaisen musta (pyrstöä ja siipien reunoja lukuun ottamatta) ja joskus tummahko ja savenharmaan sävyinen. Pyrstö on pohjaväriltään musta, mutta siinä on lisäksi valkoinen poikkiraita ja kuvioita. Siivet ovat alta puoliksi mustat ja puoliksi valkoiset, siiven reuna on valkoinen. Jalat ja nokka ovat keltaiset. Aikuiset ja nuoret linnut ovat pyrstöä, joka on nuoremmilla yksilöillä harmaa ja kapea, lukuun ottamatta samanlaisia. Naaraat ovat hieman kookkaampia kuin koiraat.

Sirohiirihaukka kasvaa 45–55 senttimetriä pitkäksi ja painaa 610–940 grammaa. Aikuisen yksilön siipien kärkiväli on 120–140 senttimetriä.

## Levinneisyys ja elinympäristö

Sirohiirihaukkaa tavataan Lounais-Yhdysvalloissa (Keski-Arizonassa, eteläisessä New Mexicossa, Kaliforniassa ja Länsi-Texasissa). Se talvehtii Keski-Amerikassa. Se elää lauhkealla vyöhykkeellä alavilla alueilla, joilla kasvaa harvakseltaan metsää: tyypillisiä elinalueita ovat metsäiset kanjonit, puiden reunustamat joet ja korkeakasvuiset lehtimetsät. Kokonaisuudessaan sirohiirihaukan esiintymisnalue on alle 20&nbsp;000 neliökilometrin laajuinen.

## Ravinto

Sirohiirihaukan ruokavaliosta ei tiedetä kovin paljoa. Varmaa kuitenkin on, että se syö pieniä selkärankaisia, kuten oravia, varpuslintuja, pieniä liskoja, sammakoita ja joskus pieniä kaloja.

## Parittelu ja pesintä

Sirohiirihaukka tekee pesänsä isoon puuhun 25–100 metrin korkeuteen joko pensaikkojen reunustamien jokien rantatörmille, vuoristojen sekametsiin tai suojaisten havumetsien pohjoisille rinteille, jossa lämpimien kesien ilmanala on viileämpi kuin muualla. Suurikokoinen männyn- ja tammenoksista tehty pesä on vuorattu tuorein sammalin, kaarnoin, puunlehdin ja havunneuloin. Uros houkuttelee naarasta tekemällä lennossa silmukoita, rullia ja nopeita syöksähdyksiä maahan. Lopuksi se tekee akrobaattisen parittelutanssin. Sirohiirihaukka munii vuosittain 1–3 munaa, jotka ovat ylhäältä valkoisia ja alhaalta harmaansinisiä. Munat ovat lähes aina kuviottomia. Lajin arvioidaan olevan yksiavioinen. Poikaset kasvavat ensimmäisen viikon ajan melko hitaasti ja seuraavat kaksi viikkoa nopeasti. Pesintäaikana sekä naaras että koiras ruokkivat ja suojelevat poikasia.  Poikaset ovat lentokykyisiä noin 6-7 viikon ikäisinä.

## Lähteet

## Aiheesta muualla
* Visuaalinen levinneisyyskartta Avibasen sivuilla
Jean Piot

**Jean Piot** (10. toukokuuta 1890 Saint-Quentin &ndash; 15. joulukuuta 1961 La Sauvetat) oli ranskalainen miekkailija ja olympiavoittaja.

Piot osallistui ensimmäisiin olympialaisiinsa Amsterdamissa 1928, jolloin hän kuului maansa viidenneksi sijoittuneeseen säiläjoukkueeseen. Hän voitti Los Angelesin kisoista 1932 kultaa sekä floretin että kalvan joukkuekilpailusta, jonka lisäksi hän osallistui säilän henkilökohtaiseen kilpailuun. Piot oli voittamassa kalvan joukkuekisasta EM-kultaa Varsovassa 1934 ja kilpaili vielä 46-vuotiaana Berliinin olympialaisissa 1936 säilässä henkilökohtaisessa ja joukkuekilpailussa. 

Jean oli miekkailija Maurice Piot'n setä.

## Lähteet
Maurice Piot

**Maurice Fernand Piot** (14. heinäkuuta 1912 Saint-Quentin &ndash; 22. toukokuuta 1996 Pariisi) oli ranskalainen miekkailija ja olympiamitalisti.

Piot oli voittamassa hopeaa MM-kilpailuissa 1950 säilän joukkuekilpailusta ja sai samasta lajista olympiapronssia Helsingin kisoissa 1952. Hän oli olympiamitalin voittaessaan 40-vuotias. Myös Mauricen setä Jean oli miekkailija.

## Lähteet
Teräkalat

**Teräkalat** (Notopteridae) on yksi arapaimakalojen lahkon kalaheimoista. Heimon lajeja tavataan trooppisesta Afrikasta ja Kaakkois-Aasiasta makeista ja murtovesistä. Eräitä lajeja pidetään myös akvaarioissa.

## Lajit ja anatomia
Teräkalojen heimoon kuuluu neljä sukua ja kymmenen lajia. Pienin laji teräkala (*Xenomystus nigri*) kasvaa korkeintaan noin 15 cm pitkäksi, kun suurimmat lajit rengasteräkala (*Chitala chitala*) ja jättiteräkala (*C. lopis*) voivat saavuttaa 150 cm:n pituuden. Ruumiinrakenteeltaan heimon lajit ovat pitkulaisia ja suippenevat pyrstöä kohden. Erityisesti *Chitala*-suvun kalojen selkä on korkea. Teräkaloijen pyrstöevä on yhtynyt pitkään peräevään ja kalat liikkuvat vedessä peräeväänsä heiluttamalla. Selkäevä sen sijaan on pieni ja sulkamainen tai puuttuu kokonaan. Vatsaevät ovat pienet tai puuttuvat. Teräkalojen suomut ovat pienet ja kalat ovat pohjaväriltään yleensä harmaita ja ruumiissa on usein tummempia laikkuja. 

Teräkaloilla on erikoistunut uimarakko. Ne voivat ottaa kiduksillaan happea vedestä, mutta uimarakko on suuri ulottuen lähes koko kalan ruumiinpituudelle ja haaroittunut. Jos veden happipitoisuus on alhainen teräkalalajit voivat käydä hengittämässä happea ilmasta veden pinnan yläpuolelta.

## Levinneisyys
Teräkalalajit elävät pääosin makeissa vesissä, joskin eräitä lajeja on tavattu myös murtovesistä. Afrikassa ne elävät päiväntasaajan läheisyydessä trooppisessa Länsi-Afrikassa. Aasiassa niiden levinneisyys ulottuu Intiasta Borneoon, Sumatralle ja Jaavalle. Teräkalat voivat elää sekä virtaavissa vesissä, kuten puroissa ja joissa, että seisovissa vesissä kuten soilla.

Varsinkin pienimpiä heimon lajeja pidetään akvaarioissa ja lisäksi teräkalat ovat levinneisyysalueellaan tärkeitä ruokakaloja.

## Lähteet
Jean Hoffman

**Jean Hoffman** (29. syyskuuta 1893 Bryssel &ndash; ?) oli belgialainen vesipalloilija ja olympiamitalisti. Hän osallistui Tukholman olympialaisiin 1912, joista Belgian joukkue voitti pronssia.

## Lähteet

* Hoffmanin profiili sports-reference.com -sivustolla
Häämarssi

**Häämarssi** on hääseremonian aikana perinteisesti esitettävä musiikkikappale. Se soitetaan yleensä hääparin saapuessa kirkkoon (tai muuhun vihkimispaikkaan) tai varsinkin heidän poistuessaan sieltä.

Tunnetuimmat ja käytetyimmät häämarssit ovat Felix Mendelssohn Bartholdyn Häämarssi *[[Kesäyön unelma (Mendelssohn)|Kesäyön unelma]]* -näytelmämusiikista sekä Richard Wagnerin Morsiuskuoro *[[Lohengrin]]*-oopperan kolmannesta näytöksestä. Suomessa suosittuja ovat myös Toivo Kuulan häämarssi sekä Juhlamarssi Erkki Melartinin näytelmämusiikista *[[Prinsessa Ruusunen (Melartin)|Prinsessa Ruusunen]]*.

Joissakin kirkoissa järjestetään häämusiikkikonsertteja. Muun muassa Turun Mikaelinkirkossa kirkon kanttori Marko Hakanpää soitti toukokuussa 2015 parikymmentä häämarssia kirkon 52-äänikertaisilla uruilla.

## Suosittuja häämarsseja
Suomessa ja muissa maissa suosittuja häämarsseja on kerätty seuraavaan luetteloon. Ääninäytteet eivät kaikki ole kappaleiden urkusovituksia.

## Lähteet
An Elder Scrolls Legend: Battlespire

**An Elder Scrolls Legend: Battlespire** on Bethesda Softworksin kehittämä ja julkaisema ''The Elder Scrolls'' -pelisarjaan kuuluva toimintaroolipeli. Peli julkaistiin MS-DOS:lle vuonna 1997.

## Pelaaminen
### Moninpeli
Bethesda esitteli moninpeliominaisuuden, jossa pelata voi sekä yksin että joukkueena verkon välityksellä käyttäen kaikkia samoja strategioita kuin yksinpelissä. Tätä varten luotiin moninpeliverkko, jollaisena nykyään toimii Gamespy.

## Tarina
*Battlespiressa* (nimetty maagien harjoituspaikan mukaan [*battlemages*]) pelaaja on oppipoika, joka loppukokeensa päivänä huomaa, että Mehrunes Dagonin johtama Daedra-armeija on vallannut harjoituspaikan ja tappanut lähes kaikki maagit siellä. Kaiken kukkuraksi pääsankarin kumppani on Mehrunes Dagonin vankina. Seitsemän tason aikana pelaajan on liikuttava eri maailmoissa, päästävä Mehrunes Dagonin luokse ja voitettava hänet, minkä jälkeen hänen on palattava takaisin Tamrieliin.

## Aiheesta muualla
* 
*The Unofficial Elder Scrolls Pages
Tuhkimo (täsmennyssivu)

**Tuhkimo** voi tarkoittaa ainakin seuraavia:

*Tuhkimo, satu
**[[Tuhkimo (elokuva)|Tuhkimo]]*, vuoden 1950 animaatioelokuva
**[[Tuhkimo (Rossini)|Tuhkimo]]*, Gioacchino Rossinin säveltämä ooppera
**[[Tuhkimo (Prokofjev)|Tuhkimo]]*, Sergei Prokofjevin säveltämä baletti
**[[Cendrillon]]* eli *Tuhkimo*, Jules Massenet’n säveltämä ooppera
*tuhkimo, cocktail

## Katso myös
*Cinderella (täsmennyssivu)
John Montgomery (ratsastaja)

**John Carter "Jack" Montgomery** (22. marraskuuta 1881 Elizabethtown, Kentucky &ndash; 7. kesäkuuta 1948 Washington (DC)) oli yhdysvaltalainen kenttä-, este- ja kouluratsastaja sekä poolonpelaaja.

Montgomery osallistui Tukholman olympialaisissa 1912 ratsastuksessa samalla hevosella, Deceivellä, neljään eri lajiin. Hän sijoittui esteratsastuksen joukkuekilpailussa neljänneksi, kouluratsastuksessa 20:nneksi, kenttäratsastuksen henkilökohtaisessa kisassa yhdeksänneksi ja sai pronssimitalin joukkuekenttäratsastuksesta. Montgomery oli vuoden 1920 olympiakisoissa mukana poolossa, jossa Yhdysvallat voitti pronssia.

Montgomery palveli ensimmäisessä maailmansodassa ja yleni everstiksi saakka. Hän työskenteli armeijassa vuoteen 1926 saakka, kunnes erosi huonon terveydentilansa takia. Montgomery liittyi First Boston Corporation -yritykseen ja nousi johtajaksi saakka firmassa, josta tuli Yhdysvaltain suurin investointipankki.

## Lähteet

* Montgomeryn profiili sports-reference.com -sivustolla
Suvi Mikkonen

**Suvi Mikkonen** (s. 11. heinäkuuta 1988 Saari) on suomalainen kilpauransa päättänyt taekwondoin. Hän edusti Izenzei-seuraa, ja häntä valmensi espanjalainen Jesús Ramal. Mikkosen vyöarvo on 5. dan.

Mikkonen aloitti taekwondon nelivuotiaana asuessaan perheensä kanssa Floridassa. Hän on asunut myös Costa Ricassa ja Argentiinassa. Sittemmin Mikkonen on asunut yli vuosikymmenen Espanjassa ja opiskellut liikuntatieteitä Madridin yliopistossa. Hän harjoitteli pääsääntöisesti Espanjassa ja muualla ulkomailla. Mikkosen kasvattajaseurana voidaankin pitää madridilaista Hankuk-taekwondoseuraa.

Mikkonen on moninkertainen Suomen mestari ja nelinkertainen Pohjoismaiden mestari (2008, 2010, 2011, 2013). Hän voitti Euroopan yliopistomestaruuden vuonna 2009.

Arvokisoissa Mikkonen kilpaili vuosien 2009, 2011, 2013 ja 2015 MM-kilpailuissa sekä vuosien 2008, 2014 ja 2016 EM-kilpailuissa. Kaudella 2010 hän kärsi loukkaantumisista. Tammikuussa 2012 Mikkonen saavutti 57 kg sarjassa paikan saman vuoden Lontoon kesäolympialaisiin. Hänen taekwondon olympiapaikkansa oli Suomelle ensimmäinen kahdeksaan vuoteen. Olympialaisissa Mikkonen saavutti jaetun viidennen sijan. Ensimmäisen aikuisten arvokisamitalinsa Mikkonen voitti Bakun EM-kisoissa 2014 sijoittuessaan pronssille alle 53&nbsp;kg:n painoluokassa.

Tammikuussa 2016 Mikkonen eteni karsinnan kautta Rion olympialaisiin sarjassa 57 kg. Riossa Mikkonen voitti avausottelunsa, mutta hävisi puolivälierissä ruotsalaiselle Nikita Glasnovicille.

Toukokuussa 2021 Mikkonen ei edennyt karsinnoista Tokion olympialaisiin vaan hävisi ratkaisevan ottelunsa Puolan Patrycja Adamkiewiczille. Mikkonen otteli näissäkin karsinnoissa naisten 57kg sarjassa. Hän päätti kilpauransa olympiakarsintoihin ja on sen jälkeen keskittynyt valmennustehtäviin. Pariisin olympialaisissa 2024 Mikkosen valmennettava unkarilainen Viviana Márton voitti olympiakultaa.

## Saavutuksia
* EM-kisat 2014: 3. (53 kg)
* Lontoon olympialaiset 2012: 5. (57 kg)
* MM-kisat 2011: 33.–52. (53 kg)
* MM-kisat 2009: 17.–32. (53 kg)
* EM-kisat 2008: 9.–16. (55 kg)

## Lähteet

## Aiheesta muualla
* 
* Suvi Mikkosen tilastot Taekwondo Datan sivuilla
Skittles

**Skittles** on makeistuote, joka koostuu hedelmänmakuisista karkeista. Sen on kehittänyt ja sitä markkinoi Wm. Wrigley Jr. Company, joka kuuluu Mars-yhtiöön. Jokaisessa karamellissa on kova sokerikuorrute, johon on merkitty S-kirjain.

## Katso myös
* Smarties

## Lähteet

## Aiheesta muualla
Ernst Hufschmid

**Ernst Hufschmid** (9. lokakuuta 1910 &ndash; ?) oli sveitsiläinen käsipalloilija ja olympiamitalisti. Hän edusti seuratasolla ATV Baselia. Hufschmid pelasi Berliinin olympialaisissa 1936, joissa hän oli kentällä viidessä ottelussa ja Sveitsi voitti pronssia. 

## Lähteet

* Hufschmidin profiili sports-reference.com -sivustolla
Joseph Pletinckx

**Joseph Pletinckx** (13. kesäkuuta 1888 &ndash; 1971) oli belgialainen vesipalloilija ja olympiamitalisti. 

Pletinckx oli maansa kapteenina vuosien 1908, 1912, 1920 ja 1924 olympiakisoissa, joissa Belgia voitti yhteensä kolme hopea- ja yhden pronssimitalin. Hän pelasi maansa riveissä myös vuoden 1926 EM-kilpailuissa. Pletinckx, joka menestyi uransa aikana myös uinnissa, ryhtyi vesipallovalmentajaksi lopetettuaan oman peliuransa. Hänet nimettiin uinnin kansainväliseen kunniagalleriaan vuonna 1988.

## Lähteet
Sokkokiitäjä

**Sokkokiitäjä** voi tarkoittaa seuraavia eläinlajeja:

*Sokkokiitäjä (*Smerinthus caecus*), perhoslaji
*Sokkokiitäjä (*Schoutedenapus myoptilus*), lintulaji
Norrström

**Norrström** on Ruotsissa Tukholman läänissä virtaava monihaarainen joki, joka muodostaa Norrströmin vesistössä sen viimeisen osuuden pääuomasta. Joen valuma-alueen pinta-ala on 22&nbsp;650 neliökilometriä ja se laskee Mälarenista Itämeren pääaltaaseen Nackan ja Tukholman kunnissa.

Norrström laskee Mälareniin kuuluvasta Riddarfjärdenistä Itämeren Saltsjönin lahteen Norrmalmin kaupunginosan ja Stadsholmenin saaren välitse. Norrströmissä sijaitsevat Helgeandsholmenin ja Strömsborgin saaret, joista ensinmainitulla on Ruotsin valtiopäivätalo. Helgeandsholmenin ja Stadsholmenin väliin jäävä Norrströmin eteläinen haara on nimeltään Stallkanalen. Stadsholmenin eteläpuolitse virtaa Mälarenin toinen luonnollinen lasku-uoma Söderström. Näiden lisäksi Mälarenia yhdistää Itämereen kaksi kanavaa: Södertäljen kanava Södertäljessä ja Hammarbyleden Tukholman Södermalmissa.

Norrström syntyi maankohoamisen tuloksena 1200-luvulla ja sen synty antoi paikalle strategisen merkityksen, joka sitten johti Tukholman kaupungin perustamiseen.

## Lähteet

## Aiheesta muualla
Global RallyCross Championship

**Global RallyCross Championship** oli Yhdysvalloissa vuosina 2011-2017 ajettu rallicross-sarja. Luokan kilpailut ajettiin muiden Pohjois-Amerikan suurten moottoriurheilusarjojen, kuten NASCARin ja IndyCarin yhteydessä.

Suomalaisittain sarja oli herättänyt kiinnostusta kahden suomalaiskilpailijan läsnäololla. Ralliautoilun kaksinkertainen maailmanmestari Marcus Grönholm sekä Toomas Heikkinen kilpailivat sarjassa kaudella 2012. Muita tunnettuja kuljettajia sarjassa ovat Ken Block ja Travis Pastrana.

## Mestarit
Robert Horne

**Robert Horne** oli brittiläinen kriketinpelaaja ja olympiamitalisti. 

Horne pelasi Pariisin olympialaisissa 1900 ranskalaisessa Union des Sociétés Français de Sports Athletiques -joukkueessa, joka sai hopeaa. Vuonna 1910 hän oli Ranskan joukkueessa Brysselissä turnauksessa, johon osallistui neljä maata. 

## Lähteet

* Hornen profiili sports-reference.com -sivustolla
Sokkokiitäjä (perhonen)

**Sokkokiitäjä** (*Smerinthus caecus*) on keskikokoinen kiitäjäperhoslaji. Sitä ei toistaiseksi ole tavattu Suomesta.

## Koko ja ulkonäkö
Sokkokiitäjä muistuttaa hyvin paljon silmäkiitäjää (*Smerinthus ocellatus*) ja vaihtelee ulkonäöltään hyvin vähän. Etusiivet ovat harmaanruskeat, siiven keskiosassa on kaksi tummanruskeaa poikkiviirua, joista sisempi tekee tasaisen kaarteen ja poikkivirujen väliin jää valkoinen keskitäplä. Siiven kärkiosan vaaleassa kuviossa poikkijuova muodostaa kaksi kärkeä. Takasiipi on pohjaväriltään ruusunpunainen ja reunojaan kohti oranssinsävyinen. Siivessä on iso sini-musta silmätäplä, joka jakaantuu tummalla juovalla kahtia. Ruumis on harmaanruskea, mutta keskiruumiin selkäpuoli suklaanruskea. Siipiväli 50&ndash;65&nbsp;mm.

Lähisukuisesta ja Suomessakin varsin yleisestä silmäkiitäjästä sokkokiitäjä eroaa etenkin pienemmän kokonsa vuoksi ja etusiipien kuvioinnin perusteella.

Toukka on sinivihreä tai vihreä, kauttaaltaan vaaliden nystyjen peittämä ja sen sivuilla on vaaleita vinojuovia. Toukan peräpäässä on loppuvaiheessa turkoosinsininen piikki.

Smerinthus caecus MHNT CUT 2010 0 368 Shibecha Hokkaido Japon male dorsal.jpg| *Smerinthus caecus* ♂ 
Smerinthus caecus MHNT CUT 2010 0 368 Shibecha Hokkaido Japon male ventral.jpg|  *Smerinthus caecus* ♂  △


## Levinneisyys ja lentoaika
Sokkokiitäjä on itäinen laji, jonka levinneisyys Euroopassa rajoittuu Venäjälle. Venäjällä levinneisyys jatkuu laajalti Siperiaan sekä edelleen Mongoliaan, Kiinan pohjoisosiin, Japaniin ja Koreaan. Perhoset ovat lennossa yhtenä sukupolvena kesäkuun alusta heinäkuun alkuun. Suomea lähimpänä laji elää Laatokan kaakkoispuolella ja Pietarin ympäristössä.

## Elinympäristö ja elintavat
Sokkokiitäjää tavataan pääasiassa sekametsissä ja niiden laitamilla, sekä pajuja ja koivuja kasvavilla vesistöjen reunamilla. Se on harvalukuinen ja saattaa esiintyä pitkiä aikoja huomaamattomana. Lähimpien sukulaistensa tapaan aikuinen perhonen on lyhytikäinen eikä nauti lainkaan ravintoa, mutta koiraat tulevat helposti valolle. Kotelo talvehtii.

## Ravintokasvi
Toukka elää mm. pajuilla (*Salix*).

## Lähteet

## Aiheesta muualla
* lepidoptera.ru 
* lepidoptera.pl
Hitit (Meiju Suvas)

**Hitit** on suomalaisen Meiju Suvaksen albumi vuodelta 2004, joka sisältää uudelleenlevytettyjä versioita hänen vanhoista levytyskappaleistaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Hitit discogs.com -sivustolla
Tara Moore

**Tara Moore** (s. 6. elokuuta 1992 Brittiläinen Hongkong) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 183 elokuussa 2013. Hän on voittanut urallaan seitsemän ITF-turnausta kaksinpelissä ja kuusi turnausta nelinpelissä.

Moore saavutti ensimmäisen voittonsa WTA-kiertueella kesäkuussa 2012 voitettuaan Birminghamin WTA-turnauksen ensimmäisellä kierroksella maailmanlistan sijalla 53 olleen Iveta Benešován. Toisella kierroksella hän hävisi Casey Dellacqualle kolmessa erässä.

## Lähteet

## Aiheesta muualla
* 
*
Samot

**Samot** (myös *samogot*, *sanit*, *sanut*) ovat mandelaista samon kieltä puhuva kansa Burkina Fasossa ja Malissa. Heitä arvioidaan olevan noin 300&nbsp;000 henkeä.

Kansa on muodostunut muinaisessa Malin valtakunnassa muualta tulleiden mandinkojen sekoittuessa senufoihin ja bobohin. Samojen kulttuurissa on aineksia kaikilta näiltä kansoilta.

Samojen pääelinkeinot ovat maanviljely, karjanhoito ja metsästys. Tärkeimmät viljelykasvit ovat durra, hirssi, fonio, puuvilla, maapähkinä, bataatti ja pavut. Kotieläimiä ovat seebut, vuohet, lampaat ja siipikarja. Käsityöammatteja ovat metallien käsittely, savenvalanta ja kankaiden kudonta. Monet käyvät kausitöissä naapurimaiden plantaaseilla.

Nelikulmaiset tai pyöreät asumukset muodostavat tiiviitä tai hajanaisia kyliä, joita leimaavat tornimaisten viljavarastojen ryhmät. Naiset pukeutuvat kirkkaaseen leninkiin, miehet käyttävät etupäässä eurooppalaisia vaatteita. Ruokavalio käsittää kasvisruokia, jotka on maustettu karitevoilla ja voimakkaan makuisilla kastikkeilla.

Samot muodostavat patriarkaalisia suurperheitä. Sukujärjestelmä on patrilineaarinen ja avioliitto patrilokaalinen (vaimo muuttaa miehen luokse). Perinteiseen uskontoon kuuluu hedelmällisyyden, luonnonvoimien ja esi-isien palvontaa. Nykyään suuri osa samoista on sunnimuslimeja. 

## Lähteet

## Aiheesta muualla
Yorosson piiri

**Yorosson piiri** () on paikallishallintoalue Malin Sikasson alueella. Sen pinta-ala on 5&nbsp;500 neliökilometriä. Asukkaita on 211&nbsp;500 henkeä.

Yorosson piiri rajoittuu pohjoisessa Ségoun alueen Sanin ja Tominianin piireihin, idässä ja etelässä Burkina Fasoon sekä lännessä Sikasson alueen Koutialan piiriin. Se sijaitsee Koutialan ylängöllä. Alue kuuluu Sahelin ja Sudanin siirtymäalueeseen.

Piiriin kuuluu 9 maalaiskuntaa: Boura, Karangana, Kiffosso I, Koumbia, Koury, Mahou, Ménamba I, Ourikéla ja Yorosso. Kyliä on yhteensä 95. Asukkaista 65 % on miniankoja ja 27 % boboja. Jälkimmäiset jakautuvat mandekieltä puhuviin bobofingeihin (”mustat bobot”) ja gurilaista kieltä puhuviin bobo-ouleihin (”punaiset bobot”).

Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla ja eri viljalajit. Kotieläimiä ovat naudat, lampaat, vuohet, siat, aasit ja siipikarja.

## Lähteet
Koutialan piiri

**Koutialan piiri** () on paikallishallintoalue Malin Sikasson alueella. Sen pinta-ala on 8&nbsp;740 neliökilometriä. Asukkaita on 575&nbsp;300 henkeä.

Koutialan piiri rajoittuu pohjoisessa Ségoun alueeseen, idässä Sikasson alueen Yorosson piiriin, kaakossa Burkina Fasoon, etelässä Sikasson piiriin ja lännessä Koulikoron alueeseen. Seutu kuuluu Sudanin vyöhykkeeseen.

Piiriin kuuluu Koutialan kaupunki sekä 35 maalaiskuntaa: Diédougou, Diouradougou Kafo, Fagui, Fakolo, Gouadji Kao, Goudié Sougouna, Kafo Faboli, Kapala, Karagouana Mallé, Kolonigué, Konina, Koningué, Konséguéla, Koromo, Kouniana, Logouana, Miéna, M’Pessoba, Nafanga, Nampé, N’Golonianasso, N’Goutjina, Niantaga, N’Tossoni, Sincina, Sinkolo, Songo-Doubacoré, Songoua, Sorobasso, Tao, Yognogo, Zanfigué, Zangasso, Zanina ja Zébala. Hallinnollinen keskus on Koutiala. Kyliä on yhteensä 242. Asukkaat ovat miniankoja, bambaroita, fulbeja, markoja (dafing) ja dogoneja.

Seudun elinkeinoja ovat maanviljely ja karjanhoito. Teollisuutta edustaa neljä puuvillankäsittelylaitosta, kasviöljypuristamo, meijeri ja kolme leipomoa.

## Lähteet
Tähtisarja – 30 suosikkia (Meiju Suvas)

**Tähtisarja – 30 suosikkia** on suomalaisen Meiju Suvaksen kokoelma-albumi vuodelta 2006.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
#
Kolondiéban piiri

**Kolondiéban piiri** () on paikallishallintoalue Malin Sikasson alueella. Sen pinta-ala on 9&nbsp;200 neliökilometriä. Asukkaita on 202&nbsp;600.

Kolondiéban piiri rajoittuu lännessä ja pohjoisessa Sikasson alueen Bougounin, koillisessa Sikasson ja idässä Kadiolon piireihin sekä etelässä Norsunluurannikkoon.

Piiriin kuuluu 12 maalaiskuntaa: Bougoula, Fakola, Farako, Kadiana, Kébila, Kolondiéba, Kolosso, Ména, Nangalasso, N’Golodiana, Tiongui ja Tousséguéla. Kyliä on yhteensä 205. 

Seudun asukkaat ovat bambaroita, fulbeja, senufoja ja soninkeja. Pääelinkeinot ovat maanviljely ja karjanhoito.

## Lähteet
Kadiolon piiri

**Kadiolon piiri** () on paikallishallintoalue Malin Sikasson alueella. Sen pinta-ala on 5&nbsp;375 neliökilometriä. Asukkaita on 239&nbsp;700 henkeä.

Kadiolon piiri rajoittuu idässä Burkina Fasoon, etelässä Norsunluurannikkoon sekä lännessä Sikasson alueen Kolondiéban ja pohjoisessa Sikasson piireihin.

Piiriin kuuluu 9 maalaiskuntaa: Diou, Dioumaténé, Fourou, Kadiolo, Kaï, Loulouni, Misséni, Nimbougou ja Zégoua. Hallinnollinen keskus on Kadiolo.

## Lähteet
Bougounin piiri

**Bougounin piiri** () on paikallishallintoalue Malin Sikasson alueella. Sen pinta-ala on 20&nbsp;028 neliökilometriä. Asukkaita on 459&nbsp;500 henkeä.

Bougounin piiri rajoittuu pohjoisessa Koulikoron alueeseen, idässä Sikasson ja Kolondiéban piireihin, etelässä Norsunluurannikkoon ja lännessä Yanfolilan piiriin.

Piiriin kuuluu Bougounin kaupunki sekä 25 maalaiskuntaa: Bladié-Tièmala, Danou, Débélin, Défina, Dogo, Domba, Faradiélé, Faragouaran, Garalo, Keleya, Kokélé, Kola, Koumantou, Kouroulamini, Méridiéla, Ouroun, Sanso, Sibirila, Sido, Syen Toula, Tiémala-Banimonotié, Wola, Yinindougou, Yiridougou ja Zantiébougou. Kyliä on yhteensä 482. Asukkaat ovat fulbeja, bambaroita, soninkeja, mandinkoja, dogoneja ja bozoja.

Seudun pääelinkeinot ovat maanviljely ja karjanhoito. Maatalous on keskittynyt viljan ja puuvillan viljelyyn. Lisäksi harjoitetaan kaupankäyntiä, kullanhuudontaa ja käsityöammatteja.

## Lähteet
Söderström (Tukholma)

**Söderström** on yhdessä Norrströmin kanssa toinen Ruotsin kolmanneksi suurimman järven Mälarenin lasku-uomista mereen. Se sijaitsee Tukholman keskustassa ja Norrströmin tavoin laskee Mälaren-järven itäisimmästä Riddarfjärdenin lahdesta Saltsjönin lahteen Itämeressä Tukholman edustalla. Norrströmin ja Söderströmin väliin jää Stadsholmenin saari, jolla sijaitsee pääosa Tukholman vanhastakaupungista. Söderströmissä olevan sulun () kohdalle on rakennettu Slussenin eritasoliittymä.
Yanfolilan piiri

**Yanfolilan piiri** () on paikallishallintoalue Malin Sikasson alueella. Sen pinta-ala on 9&nbsp;240 neliökilometriä. Asukkaita on 211&nbsp;800 henkeä.

Yanfolilan piiri rajoittuu idässä Sikasson alueen Bougounin piiriin, etelässä Norsunluurannikkoon, lännessä Guineaan sekä pohjoisessa Koulikoron alueen Katin ja Kangaban piireihin.

Piiriin kuuluu 12 maalaiskuntaa: Baya, Bolo-Fouta, Djallon-Foula, Djiguiya De Koloni, Gouandiaka, Gouanan, Koussan, Sankarani, Séré Moussa Ani Samou De Siékorolé, Tagandougou, Wassoulou-Ballé ja Yallankoro-Soloba. Hallinnollinen keskus on Wassoulou-Ballén kunnan Yanfolila. Asukkaat ovat etupäässä fulbeja, mandinkoja, dogoneja ja bozoja.

## Lähteet
Turkinapollo

**Turkinapollo** (*Archon apollinus*) on aivan kaakkoisimmassa Euroopassa ja Lähi-idässä tavattava harvinainen päiväperhoslaji. Se on luokiteltu kansainvälisesti silmälläpidettäväksi (NT).

## Koko ja ulkonäkö
Turkinapollon etusiipien suomut ovat harvassa ja siipi on suurelta osin läpinäkyvä. Läpinäkyvyys on koirailla ja vanhoilla yksilöillä suomujen irtoamisen vuoksi runsaampaa. Etusiiven etureunassa on kaksi laajaa mustaa laikkua ja siiven keskiosassa tuoreilla yksilöillä lyhyiden, aaltoilevien poikkiviirujen muodostama kuviointi. Takasiipien ulkoreuna on muuta siipeä tummempi, ja siinä on rivi mustareunaisia sinisiä silmätäpliä. Takasiiven keskiosa on kermanvalkoinen. Naaraiden siivissä on selvästi punaista väriä, etenkin takasiivissä. Punaisuus puuttuu koirailta lähes täysin. Siipiväli on 45&ndash;55&nbsp;mm.

Lajista on kuvattu useita maantieteellisesti eriäviä alalajeja tai maantieteellisiä muotoja, joiden väliset erot ulkonäössä ovat huomattavia.


Archon apollinus MHNT CUT 2013 3 7 male dos Turquie.jpg|♂ 
Archon apollinus MHNT CUT 2013 3 7 male ventre Turquie.jpg|♂ △
Archon apollinus MHNT CUT 2013 3 7 female dos Turquie.jpg| ♀
Archon apollinus MHNT CUT 2013 3 7 female Ventre Turquie.jpg|♀ △


## Levinneisyys ja lentoaika
Turkinapollo elää pienellä alueella pohjoisessa Manner-Kreikassa sekä muutamilla Egeanmeren saarilla. Lisäksi sitä tavataan laajemmin Turkissa sekä Lähi-idän pohjoisosissa aina Iraniin saakka. Perhoset lentävät huomattavan varhain keväällä, maaliskuulta huhtikuulle.

## Elinympäristö ja elintavat
Perhonen elää niityillä ja pensaikkoisilla vuorenrinteillä, mutta myös puutarhoissa ja oliivilehdoissa. Kotelo on talvehtiva vaihe.

Kreikassa laji on rauhoitettu lailla.

## Ravintokasvi
Toukat syövät monia piippuruohoja (*Aristolochia*).

## Lähteet

## Aiheesta muualla
* Butterflies of Bulgaria
* Coutsis & Ghavalás (2006) "''Archon apollinus'' from Ródos Island, Greece, confirmation desirable (Lepidoptera: Papilionidae)". Phegea 34(3), 81  
* "''Archon apollinus'' at AdaMerOs, Butterflies of Turkey
Ségoun piiri

**Ségoun piiri** () on paikallishallintoalue Malin Ségoun alueella. Sen pinta-ala on 10&nbsp;844 neliökilometriä. Asukkaita on 691&nbsp;400 henkeä.

Ségoun piiri rajoittuu pohjoisessa Ségoun alueen Nionon, koillisessa Macinan, idässä Sanin ja etelässä Blan ja Barouélin piireihin sekä lännessä Koulikoron alueeseen. Seutu kuuluu Sudanin ja Sahelin siirtymäalueeseen. Sen läpi virtaavat Niger ja sen sivujoki Bani.

Piiriin kuuluu Ségoun kaupunki sekä 29 maalaiskuntaa: Baguindadougou, Bellen, Boussin, Cinzana, Diédougou, Diganidougou, Dioro, Diouna, Dougabougou, Farako, Farakou Massa, Fatiné, Kamiandougou, Katiéna, Konodimini, Markala, Massala, N’Gara, N’Koumandougou, Pelengana, Sakoïba, Sama Foulala, Saminé, Sansanding, Sébougou, Sibila, Soignébougou, Souba ja Togou. Asukkaat ovat etupäässä bambaroita, fulbeja, miniankoja, bozoja, somonoja, dogoneja ja soninkeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, fonio ja maissi sekä myyntiin menevät maapähkinä, vesimeloni ja lehmänpapu. Kotieläimiä ovat naudat, lampaat, vuohet, aasit ja siipikarja. Nigerin ja Banin varrella asuvat bozot ja somonot harjoittavat kalastusta.

## Lähteet
Barbate

**Barbate** on kunta Cádizin maakunnassa Andalusiassa Espanjassa. Se sijaitsee Barbatejoen suulla lähellä Trafalgarinniemeä. Barbatesta länteen sijaitsee La Breñan luonnonpuisto.

Barbaten väkiluku on noin 23&nbsp;000 (2015).

## Kalastus

Barbate on vanha kalastajakaupunki, jossa on pyydetty perinteisesti tonnikalaa. Kalastusalue on yltänyt Marokon aluevesille, mutta vuonna 2012 EU ei jatkanut tätä sallivaa sopimusta.

## Kuvia

ErmitaSanAmbrosio-PaleoCristiana-Barbate-p1020190.jpg|Ermita de San Ambrosio. Alkuaan ilmeisesti roomalainen huvila, joka muutettiin kristittyjen kappeliksi 600-luvulla.
Faro de Barbate.jpg|Majakka Barbatessa.
Breña 03.jpg|Torre del Tajo (vas.) 1500-luvulta.


## Lähteet

## Aiheesta muualla
Välimerenritari

**Välimerenritari** eli **etelänritari** (*Papilio alexanor*) on Välimeren alueella ja Lähi-idässä tavattava kookas ritariperhoslaji.

## Koko ja ulkonäkö
Monien sukulaistensa tapaan etelänritarikin on kookas kelta-musta perhonen, jonka takasiipien takareunassa on pitkä kannus. Musta väri muodostaa siiville kolme taaksepäin kapenevaa, leveää poikkiraitaa. Muista suvun Euroopassa tavattavista lajeista poiketen etelänritarin siipisuonten kohdalla ei ole nähtävissä tummia juovia. Sekä etu- että takasiipien ulkoreunan tuntumassa on leveä tumma poikkiraita, jonka alueella etenkin takasiivessä näkyy sinistä väriä. Takasiiven takareunassa on punainen silmätäplä. Ruumis on kelta-musta, pitkittäisraidallinen. Tuntosarven kärki on valkoinen.

Hieman samannäköinen laji on purjeperhonen (*Iphiclides podalirius*).


Papilio alexanor MHNT CUT 2013 3 10 Cucuron Male.jpg


## Levinneisyys ja lentoaika
Välimerenritaria tavataan Kaakkois-Euroopassa Balkanin niemimaalla ja Kreikan saaristossa sekä Lähi-idässä aina Iraniin ja Afganistaniin saakka. Sillä on myös muusta levinneisyydestä irrallinen esiintymä Luoteis-Italian ja Kaakkois-Ranskan alueella. Perhoset lentävät yhtenä pitkäkestoisena sukupolvena kesä-heinäkuussa, mutta kuumimmilla paikoilla jopa huhtikuusta alkaen.

## Elinympäristö ja elintavat
Välimerenritari viihtyy harvalukuisena kuumilla ja kuivilla avoimilla rinteillä tai harvakseltaan puustoisilla paikoilla. Lentotapa on liitelevä, ja laskeutuessaan juomaan mettä eläin lepattelee siipiään. Laji vierailee mielellään ohdakkeiden kukilla.

## Ravintokasvi
Toukka elää monilla sarjakukkaiskasveilla.

## Lähteet

## Aiheesta muualla
* Moths and Butterflies of Europe and North Africa
Lentopallon maailmanliiga 2007

**Vuoden 2007 Lentopallon maailmanliigassa** pelasi 16 joukkuetta, jotka jaettiin neljään eri lohkoon.  Maailmanliiga alkoi 25. toukokuuta ja päättyi 8. heinäkuuta alkulohkojen osalta. 

## Ottelumalli

Jokainen joukkue pelasi 12. ottelua alkolohkossaan, ja lohkojen voittajat etenivät suoraan lopputurnaukseen Puolaan. Puolan voitettua lohkonsa sai paikan lohkon kakkonen Bulgaria, jonka lisäksi Ranska pääsi lopputurnaukseen villillä kortilla.

## Alkusarjan taulukot

### Ryhmä A

### Ryhmä B

### Ryhmä C

### Ryhmä D

## Suomi liigassa

Suomi osallistui vuonna 2007 maailmanliigaan nyt kolmannen kerran. Ensimmäisen kerran Suomi oli mukana Maailmanliigassa vuonna 1993. Vuonna 2006 Suomi oli jälleen mukana, ja kaudella 2007 Suomi taisteli sijoituksekseen 7. sijan. Suomi haki villiä kortti lopputurnaukseen, mutta Ranska vei pidemmän korren. Suomen sijoitus putosi näin ollen 8:nneksi.

## Finaaliturnaus

Maailmanliigan kuuden joukkueen finaaliturnaus pelattiin 11.-16. heinäkuuta Katowicessa, Puolassa. Mukaan pääsivät isäntämaan lisäksi neljän lohkon voittajat (D-lohkon lohkon kakkonen Bulgaria pääsi mukaan Puolan voittaessa lohkon) ja Ranska villillä kortilla.

### Ryhmä E

### Ryhmä F

### Mitalipelit

## Katso myös

* Lentopallon maailmanliiga

## Lähteet
* http://www.todor66.com/volleyball/World_League/2007.html
Kulttuuritalo Sandels

**Kulttuuritalo Sandels** on Helsingissä Töölöntorin laidalla sijaitseva kulttuuritalo, joka valmistui vuonna 2007. Talossa toimii nuorisotalo, musiikkiopisto, yläaste ja lukio, ja sen pohjakerroksessa on laajat nuorten kokoontumis-, kahvila-, oleskelu- ja kulttuuritilat. Talon opetus- ja nuorisotoiminta on ruotsinkielistä. Niiden lisäksi talossa järjestetään runsaasti yleisölle avoimia kulttuuritapahtumia.

Sandelsin uudisrakennuksen ovat suunnitelleet arkkitehdit Juha Leiviskä ja Rosemarie Schnitzler. Rakennus muodostaa Töölöntorille uuden länsilaidan, ja se liittyy hienovaraisesti Hilding Ekelundin suunnittelemaan 1950-luvulla valmistuneeseen kouluun. Sandels jatkaa Leiviskän aiemmista töistä tuttua abstraktin modernistista linjaa. Rakennuksen kaikkia toimintoja yhdistää avara sisääntulo-, oleskelu- ja ruokailuaula. Katujulkisivun laajat ikkunapinnat korostavat talon julkista ja avointa luonnetta, ja suuret ikkunat liittävät sen valoisat aulatilat Töölöntorin katuelämään.

Talon Gyllenberg-konserttisali on arkisin päiväsaikaan opetustoimen käytössä, mutta muulloin sali on musiikkiopiston ja erilaisten konserttitapahtumien käytössä. Musiikkisali muodostuu kahdesta opetustilasta, joita erottaa siirrettävä väliseinä. Kun tilat on yhdistetty, toinen opetustiloista toimii näyttämönä. Salissa on 245 istuinpaikkaa. Konserttisali on maanalaisissa tiloissa, ja sen seinille on jätetty kallion pintaa näkyviin. Salin parvi on sisääntulokerroksen tasossa, salin takaosa kellarikerroksen ja salin etuosa alemman kellarin tasossa. Salissa on kattoikkunat antamassa luonnonvaloa.

Talon sisustuksen suunnittelusta vastasi sisustusarkkitehti Antti Olin. Rakennukseen liittyy kuvanveistäjä Anna-Kaisa Ant-Wuorisen toteuttama teräksinen taideteos *Fuuga*, joka on sijoitettu pääosin talon viereiseen tapuliin, mutta teoksen materiaalit ja muodot toistuvat myös taiteilijan tapulin läheisyyteen toteuttamissa porraskaiteissa.

## Lähteet

## Aiheesta muualla

*Gyllenberg-salin esittely
Grace Min

**Grace Min** (s. 6. toukokuuta 1994 Atlanta) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 97 maaliskuussa 2015. Hän on voittanut urallaan kolme ITF-turnausta kaksinpelissä ja yhden turnauksen nelinpelissä. Minin vanhemmat ovat korealaisia siirtolaisia.

Junioriurallaan Min voitti Wimbledonin nelinpelin sekä Yhdysvaltain avointen kaksinpelin vuonna 2011. Yhdysvaltain avoimet hän voitti sijoittamattomana pelaajana.

## Lähteet

## Aiheesta muualla
* 
*
Tahdon sinut

**Tahdon sinut** on suomalaisen Meiju Suvaksen kokoelma-albumi vuodelta 1992.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Ángel Luis Rodríguez

**Ángel Luis Rodríguez Díaz**, yleensä vain **Ángel** (s. 26. huhtikuuta 1987 Santa Cruz de Tenerife, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan hyökkääjä.

## Seurajoukkueura
Ángel on Tenerifen junioriakatemian kasvatti. Hän teki edustusjoukkueessa ensimmäisellä kokonaisella kaudellaan 2006–2007 yhteensä seitsemän maalia. Seuraavan kauden 2007–2008 alkupuoliskon hän pelasi lainasopimuksella Real Madridin reservijoukkueessa ja jälkimmäisen puoliskon Osasunan reservijoukkueessa.

Kaudeksi 2008–2009 hän palasi takaisin kasvattajaseuraansa. Hän kuului läpi kauden joukkueensa tärkeimpiin pelaajiin, jonka päätteeksi joukkue nousi seitsemän vuoden tauon jälkeen maan pääsarjaan Primera Divisióniin. Hän pelasi ensimmäisen ottelunsa pääsarjassa 29. elokuuta 2009 Zaragozaa vastaan.

15. kesäkuuta 2012 Ángel siirtyi Elchestä ilmaisella siirrolla Levanteen.

## Lähteet

## Aiheesta muualla
* Ángelin tilastot BDFutbol-sivustolla
Reese’s Pieces

**Reese’s Pieces** on The Hershey Companyn valmistama makeistuotemerkki. The Hershey Company on valmistanut niitä alun perin Yhdysvaltain markkinoille, mutta niitä on saatavilla myös Britanniassa ja Irlannissa. Reese’s Piecesin karkit ovat pyöreämuotoisia, ja ne on suojattu karkkikuorilla, joiden värit ovat keltainen, oranssi ja ruskea. Niitä on saatavilla muovisissa paketeissa, pahvilaatikoissa ja kupinmuotoisissa matkasäilöissä. Karkkilajitelma ilmestyi Yhdysvaltain markkinoille vuonna 1978 ja Kanadan markkinoille vuonna 1980. Suhteellisen uusi tuote tuli erittäin suosituksi vuonna 1982 sen oltua esillä elokuvassa *[[E.T.]]*

## Katso myös
* Smarties
* M&M’s
* Minstrels

## Lähteet
Rakkauden koukussa

**Rakkauden koukussa** (*Addicted to Love*) on vuonna 1997 ensi-iltansa saanut yhdysvaltalainen romanttinen komediaelokuva, jonka on ohjannut Griffin Dunne. Elokuvan pääosissa esiintyvät Matthew Broderick, Meg Ryan ja Kelly Preston. Elokuva perustuu Robert Palmerin lauluun ”Addicted to Love”. 

## Rooleissa

## Aiheesta muualla
* 
*
Chiara Scholl

**Chiara Scholl** (s. 5. heinäkuuta 1992) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 164 lokakuussa 2011. Hän on voittanut urallaan kaksi ITF-turnausta kaksinpelissä ja kaksi turnausta nelinpelissä.

Scholl saavutti ensimmäisen voittonsa WTA-kiertueella Bad Gasteinin turnauksessa kesäkuussa 2012 voitettuaan Zuzana Ondráškován. Toisella kierroksella hän voitti Irina-Camelia Begun, mutta hävisi puolivälierässä Ksenija Pervakille.

## Lähteet

## Aiheesta muualla
* 
*
Sky Ferreira

**Sky Ferreira** (s. 8. heinäkuuta 1992 Los Angeles, Kalifornia) on yhdysvaltalainen laulaja, lauluntekijä, malli ja näyttelijä. Hänen tyylilajeihinsa kuuluvat elektropop, dance-pop, poprock ja new wave. Vuonna 2014 hän oli  Miley Cyrusin lämppärinä Bangerz Tourilla.

## Elämä
Ferreira kasvoi Venice Beachin alueella Los Angelesissa, mutta hänen lapsuutensa ei ollut  tavanomainen. Hänen vanhempansa olivat kypsymättömiä kasvattamaan lapsia, joten hänen isoäitinsä kasvatti häntä. Hänen isoäitinsä työskenteli Michael Jacksonin stylistinä ja Ferreirasta tuli hyvin läheinen hänen kanssaan. Kolmentoista vuoden ikäisenä hän alkoi harjoittelemaan oopperalaulamista. Ferreira ei pitänyt koulusta ja teini-ikäisenä hän lopetti koulun ja alkoi ladata YouTubeen videoita joissa hän lauloi cover-kappaleita makuuhuoneessaan. Lopulta ne herättivät Capitol Recordsin, joka tarjosi hänelle sopimusta.

Ferreira kertoi laajassa haastattelussa, että häntä käytettiin hyväksi hänen nuoruudessaan. Hän ei aluksi puhunut siitä kenellekään aikuisille vaan yritti sen sijaan muuttaa persoonallisuutensa, ja alkoi käyttäytymään kovemmin ja aggressiivisemmin.

Ferreira alkoi seurustelemaan DIIV-yhtyeen laulaja Zachary Cole Smithin kanssa 2012. Ferreira ja Smith pidätettiin 14. syyskuuta 2013 huumeiden hallussapidosta. He erosivat 2016.

## Ura
Kesäkuussa 2010 Ferreira esiintyi *Jalouse*-lehden kannessa. Samaan aikaan hän alkoi kirjoittaa ja äänittää kappaleita debyyttistudioalbumiinsa tuottajien ja osaomistajien Bloodshy & Avantin, Greg Kurstinin, Nicole Morierin, Klas Åhlundin, Colin Munroen, Linda Perryn ja Frankmusikin kanssa. Ferreiran ensimmäinen EP-levy julkaistiin 22. marraskuuta 2011.
Hänen seuraava levynsä ''Night time, my time'' julkaistiin 29. lokakuuta 2013.

## Lähteet

### Viitteet

## Aiheesta muualla

*Virallinen kotisivu 
*
Abraham Lincoln: Vampire Hunter

**Abraham Lincoln: Vampire Hunter** on vuonna 2012 julkaistu yhdysvaltalainen toimintaelokuva, joka perustuu Seth Grahame-Smithin kirjoittamaan vuonna 2010 julkaistuun samannimiseen romaaniin. Elokuvan on ohjannut Timur Bekmambetov ja tuottanut Tim Burton. Elokuvan pääosaa näyttelee Benjamin Walker, joka esittää Abraham Lincolnia.

Elokuvan kuvaukset alkoivat maaliskuussa 2011. Elokuva sai ensi-iltansa Isossa-Britanniassa ja Yhdysvalloissa kesäkuussa 2012, ja elokuvan ensi-ilta Suomessa oli 3. elokuuta.

Linkin Parkin kappale ”Powerless” soi elokuvan lopputekstien aikana.

## Näyttelijöitä

## Lähteet

## Aiheesta muualla
*
Sikasson piiri

**Sikasson piiri** () on paikallishallintoalue Malin Sikasson alueella. Sen pinta-ala on 15&nbsp;375 neliökilometriä. Asukkaita on 725&nbsp;500 henkeä.

Sikasson piiri rajoittuu koillisessa Sikasson alueen Koutialan piiriin, idässä Burkina Fasoon, etelässä Kadiolon, lounaassa Kolondiéban ja lännessä Bougounin piireihin sekä luoteessa Koulikoron alueeseen. Seutu kuuluu Sudanin vyöhykkeeseen.

Piiriin kuuluu Sikasson kaupunki sekä 42 maalaiskuntaa: Benkadi, Blendio, Danderesso, Dembela, Dialakoro, Diomaténé, Dogoni, Doumanaba, Fama, Farakala, Finkolo, Finkolo Ganadougou, Gongasso, Kabarasso, Kaboïla, Kafouziéla, Kapala, Kapolondougou, Kignan, Kléla, Kofan, Kolokoba, Koumankou, Kouoro, Kourouma, Lobougoula, Miniko, Miria, Missirikoro, Natien, Niéna, Nongo-Souala, N’Tjikouna, Pimperna, Sanzana, Sokourani-Missirikoro, Tella, Tiankadi, Wateni, Zanférébougou, Zangaradougou ja Zaniena. Kyliä on yhteensä 489. Asukkaat ovat etupäässä senufoja. Lisäksi on muun muassa samoja ja bambaroita.

Sikasson kautta kulkee Bamakon ja Norsunluurannikon rajan välinen maantie. Seudun pääelinkeinot ovat maanviljely ja karjanhoito. Tärkein viljelykasvi on puuvilla, jonka jalostusta varten on syntynyt myös teollisuutta.

## Lähteet